Sohn Kee-chung

Sohn Kee-chung (1912–2002) var i 1936, sammen med lagkameraten Nam Sung-yong de første koreanske medaljevinnerne i OL. Sohn ble første gullvinner, mens Nam tok den første koreanske bronsemedaljen.Late Recognition for Korean Olympic Athlete Sohn Kee-chung The Chosun Ilbo 16. desember 2011

I 1935 satte Sohn Kee-chung verdensrekord på maraton i Tokyo med tiden 2.26.42, og deltok året etter i OL i Berlin. Korea var under japansk herredømme, og etter påtrykk fra Japan måtte Sohn Kee-chung delta med det japanske navnet Son Kitei. Han vant løpet på ny olympisk rekord, over to minutter foran briten Ernest Harper på sølvplass.

Sohn Kee-chung fornektet imidlertid ikke sin koreanske herkomst, og nektet å skrive under med sitt japanske navn i lekene i Berlin.

Etter OL-seieren arbeidet han som trener, blant annet for Hwang Young-cho, som vant OL-gull i maraton i sommer-OL 1992.

Da sommer-OL 1988 ble arrangert i Sohns hjemland, brakte han fakkelen med den olympiske ild inn på stadion. Han skrev sine erindringer i boken Mitt fedreland og maraton (나의 조국 나의 마라톤).

Sohn Kee-chung døde 15. november 2002 i en alder av 90 år, og ble bisatt på den nasjonale æresgravlunden Daejeon.

 OL-medaljer 
 1936  Berlin - 16px|Gull Gull i friidrett, maraton  Japan

 Se også 
 Liste over personer som har tent den olympiske ild

 Referanser 

 Eksterne lenker 

 The forgotten story of Sohn Kee-chung, Korea's Olympic hero The Guardian 27. august 2011

Kategori:Sørkoreanske langdistanseløpere
Kategori:Olympiske mestere for Japan
Kategori:Medaljevinnere under Sommer-OL 1936
Kategori:Deltakere for Japan under Sommer-OL 1936
Kategori:Friidrettsutøvere under Sommer-OL 1936
Kategori:Personer fra Nord-Pyongan
Kategori:Verdensrekordsettere i friidrett